Plokkvibu

Plokkvibu on vibuliik, mille kaar paindub rihmaratastest, stabilisaatoritest ja trossidest koosneva süsteemi abil.Paterson, W. F. (1984) Encyclopaedia of Archery. St. Martin's Press, lk 18. 

 Kirjeldus 
Plokkvibu süsteem võimaldab kasutada vibu vinnastamisel vähem tõmbejõudu ning annab noolele suurema algkiiruse, mis suurendab täpsust. Vibul on mehaaniline päästik, diopter ja kiudoptiline sihik.Vibulaskmise terminid. eurotermbank.com Plokkvibu seob ühtseks tervikuks käepide. Vibukäepidemed valmistatakse alumiiniumsulamitest, süsinikkiududest või ka komposiitmaterjalidest, vibu kaared tehakse süsinik- ja klaaskiududest ning polümeervahtudest, vibunöör on sünteetilistest materjalidest. Sellistest materjalidest konstruktsioon võimaldab vibu kergelt hoida, parandab vibu täpsust ja vähendab vibu tundlikkust temperatuuri ja õhuniiskuse muutuste suhtes. Vibunukid on plokkvibu kõige tähtsamateks detailideks. Nendest sõltuvad kõik tõmbejõu-pikkuse karakteristikud.Plokkvibu. kuldnool.ee. Vibu tõmbetugevus on seadistatav, ektsentriknukkidega on seadistatav ka vibu tõmbepikkus.Plokkvibu kasutusjuhend. jahipaun.ee. Enamik tänapäeval kasutusel olevaid nooli on valmistatud alumiiniumist või klaaskiust.

Plokkvibusid kasutatakse nii jahipidamisel kui vibuspordis. Plokkvibu on populaarne jahipidamise relv, eriti Põhja-Ameerikas ja Aafrikas. Kütitakse nii maastikul kui ka metsas pukil varitsedes. 

 Ajaloost 
Plokkvibu leiutas 1966. aastalThe Modern Compound Bow. Root, Kelly; Hlavaty, Leigh (2018), Journal of Forensic Sciences. Holless Wilbur Allen, kes eemaldas vibu mõlemad otsad ning paigaldas nende asemele rihmarattad tross-süsteemiga. Ameerika Ühendriikide patendi- ja kaubamärgiamet väljastas sellele patendi 1969. aastal. Allen hakkas ise esimesena ka plokkvibusid tootma.

 Vaata ka 
 Komposiitvibu
 Eesti plokkvibukoondis
 Eesti plokkvibu naiskond

 Viited 

 Kirjandus 
 Kütid jäävad endale kindlaks: vibujaht on eetiline ja tõhus! lemmikloom.delfi.ee, 16. veebruar 2023.

 Välislingid 

 U.S. patent 3,486,495
 Vibuklassid ja varustus. alustavibuspordiga.wordpress.com

Kategooria:Relvad
Kategooria:Vibulaskmine